AaB vil have revanche for den pinlige indsats og nederlag mod FC Midtjylland i sidste runde, når holdet i dag møder nedrykningskandidaterne Silkeborg på udebane.

For AaB fik den forgangne spillerunde det næsten værst tænkelige udfald, da man ikke bare missede muligheden for at få kontakt med FC Midtjylland, men også måtte se OB og FC Nordsjælland tage afstand i tabellen. Derfor skal der også tre point på kontoen, når AaB i eftermiddag gæster Silkeborg, som AaB to gange tidligere har besejret i denne sæson. - Det er dejligt, at vi så hurtigt får en mulighed for at rejse os, og det er klart, at vi gerne vil have tre point med fra Silkeborg, siger AaBs assistenttræner, Allan Kuhn. - Har vi i denne sæson et problem på hjemmebane, så har Silkeborg det i hvert fald ikke mindre, og det skal vi selvfølgelig forsøge at udnytte, siger Allan Kuhn med henvisning til silkeborgensernes foreløbige statistik i egne omgivelser, hvor det endnu ikke er blevet til en hjemmesejr. Se fyldig reportage fra kampen på TV2/NORD kl. 19.30 AaBs trup til kampen 1. Jimmy Nielsen 2. Michael Jakobsen 3. Martin Pedersen 4. Danny Califf 7. Mattias Lindström 8. Fredrik Winsnes 10. Rade Prica 14. Jeppe Curth 15. Siyabonga Nomvethe 16. Allan Olesen 18. Caca 19. Suni Olsen 21. Kasper Risgård 22. Rasmus Würtz 27. Patrick Kristensen 28. Casper Jacobsen